Sklep Komisije

z dne 22. julija 1997

o splošni obliki evropskega tehničnega soglasja za gradbene proizvode

(Besedilo velja za EGP)

(97/571/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode [1], kakor je bila spremenjena z Direktivo 93/68/EGS [2], in zlasti Priloge II k Direktivi,

ker člen 8 Direktive 89/106/EGS določa, da se nekaterim proizvodom lahko podeli evropsko tehnično soglasje, zlasti proizvodom, za katere ne obstaja harmonizirani standard ali priznani nacionalni standard niti mandat za harmonizirani standard, in proizvodom, ki znatno odstopajo od harmoniziranih ali priznanih nacionalnih standardov;

ker so bila s Sklepom Komisije 94/23/ES [3] določena skupna pravila postopka zaprosila za evropsko tehnično soglasje, njegovo pripravo in podelitev;

ker Priloga I tega Sklepa določa, da morata vsebina in oblika evropskega tehničnega soglasja ustrezati "splošni obliki", o kateri se dogovori Komisija;

ker so ukrepi, predvideni s to odločbo, v skladu z mnenjem Stalnega odbora za gradbeništvo,

SKLENILA:

Edini Člen

Po Direktivi 89/106/EGS se evropska tehnična soglasja podeljujejo v skladu s splošno obliko, določeno v Prilogi k temu sklepu.

V Bruslju, 22. julija 1997

Za Komisijo

Martin Bangemann

Član Komisije

[1] UL L 40, 11.2.1989, str. 12.

[2] UL L 220, 30.8.1993, str. 1.

[3] UL L 17, 20.1.1994, str. 34.

--------------------------------------------------

PRILOGA

SPLOŠNA OBLIKA EVROPSKEGA TEHNIČNEGA SOGLASJA (ETA)

Opomba

Ta "splošna oblika evropskega tehničnega soglasja" naj bi zagotovila, da je prikaz ETA v bistvu enak, ne glede na zadevni(-e) gradbeni(-e) proizvod(-e) ali organ Evropske organizacije za tehnična soglasja (EOTA), ki izda ETA.

S tem ciljem "splošna oblika" določa

- splošno vsebino, splošne oddelke in njihovo oštevilčenje,

- besedilo splošnih naslovov,

- besedilo skupnih zahtev

in daje splošne informacije (v poševni pisavi) o tem, kako se sestavijo različni oddelki in posamezne zahteve ETA.

… Ime, naslov in logotip organa za tehnična soglasja, ki izdaja ETA;

imenovanje in notifikacija sta bila opravljena v skladu s členom 10 Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode.

ČLAN EOTA

(Prikaz v obliki logotipa EOTA)

EVROPSKA ORGANIZACIJA ZA TEHNIČNA SOGLASJA

… Navedite polno ime EOTA v angleščini in v novo vrstico v uradnem(-ih) jeziku(-ih) organa za tehnična soglasja, ki izdaja ETA

EVROPSKO TEHNIČNO SOGLASJE ETA–… (številka po sistemu številčenja EOTA)

Komercialno ime:… Navedite komercialno(-a) ime(-na) proizvoda(-ov), če obstaja(-jo), ali drugo(-e) referenco(-e) proizvoda(-ov), ki se uporablja(-jo) v Skupnosti (in drugih državah EGP) za trženje proizvoda(-ov). Komercialno(-a) ime(-na) ali druga(-e) navedba(-e) proizvoda(-ov) ne sme(-jo) biti zavajajoča(-e) glede obnašanja ali predvidene uporabe proizvoda(-ov).

Imetnik soglasja:… Navedite ime in naslov proizvajalca ali njegovega imenovanega zastopnika s sedežem v Skupnosti, kateremu je bilo izdano ETA (člen 9(3) Direktive Sveta 89/106/EGS, v nadaljevanju; točka 2.1 Skupnih pravil postopka iz Priloge k Sklepu Komisije 94/23/ES).

Tip ali družina in uporaba gradbenega(-ih) proizvoda(-ov):

… Navedite tip ali družino in predvideno uporabo proizvoda(-ov), za katerega (katere) velja ETA, ter ravni/razrede obnašanja, če je to potrebno (v skladu s členom 3(2) in členom 6(3) Direktive Sveta 89/106/EGS), najprej v uradnem(-ih) jeziku(-ih) organa EOTA, ki izdaja ETA, in nato v angleškem prevodu.

Velja | od:… do:… (glej člen 8(4) Direktive Sveta 89/106/EGS) |

Proizvodni obrat(-i) [1]:

… Navedite proizvodni(-e) obrat(-e). Če obstaja veliko število obratov/mest izdelave, se navedejo v Prilogi, ki se navede na tem mestu.

To evropsko tehnično soglasje vsebuje… strani, vključno s/z… prilogami, ki so sestavni del dokumenta. (Navedite skupno število strani (besedilo in risbe, če obstajajo, glavnega dela in prilog) in število prilog.)

I. PRAVNE PODLAGE IN SPLOŠNI POGOJI

1. To evropsko tehnično dovoljenje podeljuje… (ime organa za tehnična soglasja) v skladu s/z:

- Direktivo Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode [2],

- navedite ustrezni nacionalni zakon, ki prenaša Direktivo Sveta 89/106/EGS – samo če tako predpisuje nacionalna zakonodaja države članice organa za tehnična soglasja, ki izdaja ETA,

- Skupnimi pravili postopka zaprosila za evropsko tehnično soglasje, njegovo pripravo in podelitev iz Priloge k Sklepu Komisije 94/23/ES [3],

- Smernico… navedite naslov in številko smernice ETA, na podlagi katere se ETA izdaja, razen če se ETA izdaja brez smernice ETA v skladu s točko 3.2 Skupnih pravil postopka po členu 9(2) Direktive Sveta 89/106/EGS.

2. … (imeorgana za tehnična soglasja, ki izdaja ETA) je pooblaščen za preverjanje, ali so določbe tega evropskega tehničnega soglasja izpolnjene. Preverjanje se lahko opravi v proizvodnem(-ih) obratu(-ih) (na primer v zvezi z izpolnjevanjem zahtev glede proizvodnje iz tega evropskega tehničnega soglasja). Ne glede na to ostane odgovornost za skladnost proizvodov z evropskim tehničnim soglasjem in njihova ustreznost za predvideno uporabo na imetniku evropskega tehničnega soglasja.

3. To evropsko tehnično soglasje ni prenosljivo na proizvajalce ali zastopnike proizvajalcev, ki niso navedeni na strani 1, ali na proizvodne obrate, ki niso navedeni na strani 1/določeni v okviru tega evropskega tehničnega soglasja (črtajte, kjer je ustrezno).

4. To evropsko tehnično soglasje lahko… (imeorgana za tehnična soglasja, ki izdaja ETA) odvzame v skladu s členom 5(1) Direktive Sveta 89/106/EGS.

5. To evropsko tehnično soglasje, vključno z elektronskim prenosom, se mora reproducirati v celoti. Kljub temu se lahko reproducira delno, če to pisno odobri… (imeorgana za tehnična soglasja, ki izdaja ETA). V tem primeru je treba označiti, da je to delna reprodukcija. Besedila in risbe komercialnih listin ne smejo biti v nasprotju z evropskim tehničnim soglasjem ali ga zlorabljati.

6. Organ za tehnična soglasja izda evropsko tehnično soglasje v svojem(-ih) uradnem(-ih) jeziku(-ih). Te verzije morajo v celoti ustrezati verziji, ki jo uporablja za objavo EOTA. Prevodi v druge jezike morajo biti označeni kot takšni.

II. POSEBNI POGOJI V ZVEZI Z EVROPSKIM TEHNIČNIM SOGLASJEM

1. Opredelitev proizvoda(-ov) in predvidena uporaba

Predložite tehnični opis proizvoda(-ov) in navedite predvideno uporabo na

- eni strani (ali manj) besedila in s splošno(-imi) risbo(-ami) na eni strani, ki naj bosta (bodo) vključeni(-e)kot Priloga 1, navedena v besedilu pod II.1,

ali

- dveh straneh besedila.

Opišite vrsto in obliko proizvoda(-ov) (vključno z ustreznimi ravnmi obnašanja), materiale, iz katerih je (so) proizvod(-i) narejen(-i), njegove (njihove) sestavne dele ter postopke montaže in vrste konstrukcij, katerim je (so) namenjen(-i) proizvod(-i), za katerega (katere) velja ETA.

Navedite pričakovano uporabno življenjsko dobo proizvoda(-ov) za predvideno uporabo v smislu Direktive Sveta 89/106/EGS.

2. Lastnosti proizvoda(-ov) in metode preverjanja

Navedite natančne in izmerljive lastnosti in parametre proizvoda(-ov) ter njegovih (njihovih) sestavin in sestavnih delov, kjer je to ustrezno, ob upoštevanju mandata za smernico ETA za ustrezno družino proizvodov, ki ga je pripravila Komisija, ali kadar je (so) to proizvod(-i) na podlagi postopka iz člena 9(2) Direktive Sveta 89/106/EGS, neposredno z ustreznimi bistvenimi zahtevami (Priloga I k Direktivi Sveta 89/106/EGS) in razlagalnimi dokumenti ter ravnmi ali razredi obnašanja v skladu z določbo 1.2 razlagalnih dokumentov, kakor je to ustrezno. Upoštevajte tudi nadaljnje zahteve, če obstajajo (ki npr. izhajajo iz drugih direktiv Skupnosti). Navedite druge vidike uporabnosti, vključno s podrobnimi značilnostmi prepoznavnosti proizvoda(-ov), če je to potrebno.

Če sestava ali parametri proizvoda zahtevajo zaupno obravnavanje (npr. kemična sestava nekaterih materialov), ne smejo biti navedeni v samem ETA, temveč jih mora hraniti organ za tehnična soglasja, ki izdaja ETA, v tehnični dokumentaciji ETA in jih poslati organom, vključenim v postopek potrjevanja skladnosti, samo če je to potrebno za njihove naloge preskušanja, nadzora in certificiranja.

Povzemite postopke, po katerih so bili ocenjeni trajnost, lastnosti in obnašanje proizvoda. Uporabite smernice ETA in/ali harmonizirane, priznane nacionalne ali druge standarde (načini preskusa, načini izračuna itd.) ter navedite ustrezne vrednosti in parametre, za katere so rezultati pokazali, da so ustrezni in potrebni za uporabo proizvoda in za dimenzioniranje konstrukcije ali dela konstrukcije, za katero se proizvod uporablja. Povzemite morebitne posebne načine preskušanja ali ocenjevanja in navedite ustrezne vrednosti in parametre, za katere so rezultati pokazali, da so ustrezni in potrebni za uporabo proizvoda in za dimenzioniranje konstrukcije ali dela konstrukcije, za katero se proizvod uporablja. Kjer je to potrebno in ustrezno, se sklicujte na Prilogo (priloge) k ETA.

3. Potrjevanje skladnosti in oznaka CE

3.1 Sistem potrjevanja skladnosti

Navedite zahtevani sistem potrjevanja skladnosti (Priloga III k Direktivi Sveta 89/106/EGS), kakor ga je določila Komisija. Če ETA zajema več proizvodov, je treba zahtevani sistem potrjevanja skladnosti navesti za vsakega posebej.

3.2 Odgovornosti

3.2.1 Naloge proizvajalca

3.2.1.1 Nadzor proizvodnje

Navedite načine in obseg stalnega notranjega nadzora proizvodnje, ki ga izvaja proizvajalec, vključno z vrsto in najmanjšo pogostnostjo preskusov. Če ETA zajema več proizvodov, je treba obravnavati vsakega posebej.

3.2.1.2 Druge naloge proizvajalca (samo če je to ustrezno)

Navedite druge naloge proizvajalca glede na zahtevani sistem potrjevanja skladnosti, npr. začetno tipsko preskušanje. Če ETA zajema več proizvodov, je treba obravnavati vsakega posebej.

3.2.2 Naloge imenovanih organov

Navedite različne naloge imenovanih organov glede na zahtevani sistem potrjevanja skladnosti, vključno z vrsto in pogostnostjo preskušanja, inšpekcijskih pregledov in nadzora, kjer je to ustrezno. Če ETA zajema več proizvodov, je treba obravnavati vsakega posebej.

3.3 Ozaka CE

Oznaka CE se namesti na… (na proizvod sam – če je treba, navedite, kam na proizvod; ali na nalepko, pripeto na proizvod; na embalažo; na spremni komercialni dokument). Ob oznaki CE se navedejo naslednji podatki:

V skladu s splošnimi določbami Komisije v zvezi z oznako CE navedite podatke, ki jih je treba navesti ob oznaki CE, na primer:

- ime ali identifikacijski znak proizvajalca in obrata,

- številka imenovanega organa za podeljevanje ETA,

- identifikacija proizvoda (komercialno ime),

- številka ETA,

- ustrezne lastnosti/obnašanje proizvoda in njegove ravni/razredi (vsi proizvodi pod isto oznako morajo ne glede na proizvodni obrat imeti ustrezne lastnosti in vrednosti obnašanja),

- leto izdelave, in če je treba, čas izdelave in proizvodna številka.

4. Predpostavke, pod katerimi je bila ustreznost proizvoda(-ov) za predvideno uporabo pozitivno ocenjena

4.1 Proizvodnja

Navedite posebne tehnike izdelave in montaže v tovarni ter podatke o usposabljanju osebja in tehnični namestitvi v proizvodnem obratu (npr. za lepljene in varjene konstrukcije), če je to pomembno za ustreznost proizvoda(-ov) za predvideno uporabo ob vgraditvi v konstrukcijo in če je to v povezavi z izpolnjevanjem bistvenih zahtev.

Če določbe v zvezi s proizvodnjo zahtevajo zaupno obravnavo, ne smejo biti navedene v samem ETA, temveč jih mora hraniti organ za tehnična soglasja, ki izdaja ETA, v tehnični dokumentaciji ETA in jih poslati organom, vključenim v postopek potrjevanja ustreznosti, samo če je to potrebno za njihove naloge preskušanja, inšpekcijskih pregledov in certificiranja.

4.2 Vgradnja

Navedite določbe v zvezi z vgradnjo/montažo proizvoda(-ov) na terenu. Dajte navodila za osebje, vključeno v izvedbo, in za izdelavo, če je to pomembno za ustreznost proizvoda(-ov) za predvideno uporabo ob vgraditvi v konstrukcijo. Navedite tudi parametre (dimenzije itd.) in metode, če je to potrebno za dimenzioniranje konstrukcije ali delov konstrukcije, kateri je proizvod namenjen. Kjer je to ustrezno, se sklicujte na standarde, smernice ETA ali Prilogo (priloge) k ETA. Jasno navedite, da je proizvajalec proizvodov tisti, ki je odgovoren za zagotovitev, da so zadevne osebe obveščene o teh določbah.

5. Priporočila proizvajalcu

5.1 Priporočila glede embalaže, prevoza in skladiščenja

Navedite določbe za zagotavljanje ustreznosti proizvoda(-ov) za predvideno uporabo pri vključitvi v konstrukcijo, če je to ustrezno. Jasno navedite, da je proizvajalec proizvodov tisti, ki je odgovoren za zagotovitev, da so zadevne osebe obveščene o teh določbah.

5.2 Priporočila glede uporabe, vzdrževanja, popravil

Navedite določbe v zvezi z"operativnim stanjem", vzdrževanjem, popravili in opozorili, če je to pomembno za vzdrževanje ustreznosti proizvoda(-ov) za predvideno uporabo pri vključitvi v konstrukcijo. Jasno navedite, da je proizvajalec proizvodov tisti, ki je odgovoren za zagotovitev, da so zadevne osebe obveščene o teh določbah.

[1] Navedba proizvodnega(-ih) obrata(-ov), samo če je potrebna iz tehničnih razlogov, npr. zaradi predpostavk pod II.4.1 Proizvodnja. Če je to primerno iz praktičnih razlogov ali na željo imetnika ETA, se lahko proizvodni obrat(-i) navede(-jo) v neobjavljenem dodatku k ETA, ki ga hrani izdajatelj ETA in se pošlje samo organom, vključenim v postopek potrjevanja skladnosti.

[2] UL L 40, 11.2.1989, str. 12.

[3] UL L 17, 20.1.1994, str. 34.

--------------------------------------------------